open-index/open-wikipedia-markdown huggingface dataset:
1934 m. Lietuvos lyga

**1934 m. Lietuvos futbolo lyga** – 13-asis Lietuvos futbolo čempionatas, surengtas 1934 m. balandį–spalį. Pirmenybės vyko vieningoje lygoje, kur varžėsi 7 komandos.

## Komandos

Žaidė 7 komandos – 4 iš Kauno, 1 Klaipėdos, po 1 – Suvalkijos ir Šiaulių apygardų. Ekipos buvo iš Kauno (4), Kybartų (1), Klaipėdos (1) ir Panevėžio (1) miestų.

## Rezultatai

I rato varžybos prasidėjo balandžio 28 d., II rato – rugpjūčio 4 d.

### Galutinė lentelė

|}

Trims komandoms surinkus vienodai taškų, buvo vertintas įvarčių skirtumas, kurio užteko 3-ajai vietai nustatyti. Dėl 1-osios vietos vyko papildomos rungtynės tarp MSK ir LFLS, kadangi abi komandos turėjo vienodą įvarčių skirtumą. Pirmosios rungtynės baigėsi lygiosiomis 2-2, todėl po savaitės žaistos papildomos, kuriose MSK laimėjo triuškinančiai 5-1.

### Auksinės rungtynės

----

----

### Prizininkai

### Snaiperiai

Rezultatyviausi žaidėjai:

## Pereinamosios rungtynės

Rungtynės vyko pagal apygardas – jose susitiko A klasės apygardų nugalėtojai su atitinkamos apygardos silpniausiomis Lietuvos lygos komandomis.

## Šaltiniai

## Nuorodos
* 
* 
* 
* 
* LFF Lyga 1934 (Foot.dk)
* Lithuania - List of Final Tables (Rsssf.com)
* Lithuanian Final Tables 1922-2013 (Rsssf.com)
* Lithuania 1931–1940 (Claudionicoletti.eu)
San Markosas (Paranaiba)

**San Markosas** () – upė Brazilijoje, Minas Žeraiso ir Gojaso valstijose; Paranaibos dešinysis intakas (Paranos baseinas). Prasideda Brazilijos plokščiakalnyje, ~900 m aukštyje, į pietryčius nuo Brazilijos miesto. Vingiuoja į pietus, pietvakarius, ilgą atkarpą sudaro ribą tarp Gojaso ir Minas Žeraiso, o žemupyje teka per Gojaso teritoriją. Įteka į Paranaibą (Emborkasauno tvenkinį) Davinopolio apylinkėse.

Didžiausi intakai: San Firminas (dešinieji), Batalja, San Bentas (kairieji).

San Markosas keliose vietose patvenktas, sudaryti dideli tvenkiniai (Sera do Fakauno, Bataljos). Upės vanduo naudojamas drėkinimui. Didesnių miestų prie upės nėra.

## Šaltiniai
Aragvaris (Paranaiba)

**Aragvaris** () – upė Brazilijoje, Minas Žeraiso valstijoje; Paranaibos kairysis intakas (Paranos baseinas). Prasideda Brazilijos plokščiakalnyje, Kanastros kalnagūbryje, ~1000 m aukštyje, Sera do Kanastros nacionaliniame parke, prie San Žoan Batista do Sera Kanastros miestelio. Vingiuoja į šiaurės vakarus, pradžioje tarp aukštų kalnagūbrių, vidurupyje išteka plynaukštėn. Įteka į Paranaibą (Itumbiaros tvenkinį) į šiaurės vakarus nuo Uberlandijos.

Didžiausi intakai: Infernas, Kebra Anzolis (dešinieji), Klaras, Uberabinija (kairieji).

Aragvaris keliose vietose patvenktas, sudaryti dideli tvenkiniai (Ponte Novos ir kt.). Upės vanduo naudojamas drėkinimui. Miestai prie upės – Nova Pontė, Indianapolis, Aragvaris (toliau nuo upės).

## Šaltiniai
Aragvaris (reikšmės)

**Aragvaris** () gali reikšti:
* Aragvaris – miestas Brazilijoje, Minas Žeraise;
* Aragvaris – upė Brazilijoje, Minas Žeraise; Paranaibos intakas;
* Aragvaris – upė Brazilijoje, Amapoje; įteka į Atlanto vandenyną.
Haydee Politoff

**Haidė Politof** (, g. 1946 m. gegužės 25 d. Paryžiuje – rusų kilmės prancūzų aktorė.

## Filmografija
* La collectionneuse (1967)
* Ne jouez pas avec les Martiens (1967)
* Les jeunes loups (1968)
* Bora Bora (1968)
* L'età del malessere (1968)
* Šachas karalienei (1969)
* Interrabang (1969)
* Secret intentions (1970)
* Il delitto del diavolo (1970)
* La vergine di Bali (1972)
* Ettore lo fusto (1972)
* L'amour l'après-midi (1972)
* L'altra faccia del padrino (1973)
* I diabolici amori di Nosferatu (1974)
* The Human Factor (1975)
* La Femme qui pleure (1979)
* Cappotto di legno (1981)
* Rendezvous in Chicago (2018)

## Nuorodos

* IMDb profilis

## Šaltiniai
Panevėžio Kultūros ir poilsio parko tiltas

**Panevėžio Kultūros ir poilsio parko tiltas** – pėsčiųjų tiltas Panevėžyje, nutiestas per Nevėžį Dariaus ir Girėno gatvės tęsinyje. Modernizuotas Kultūros ir poilsio parkas plyti vakarinėje miesto dalyje, užima apie 40 ha plotą. Jame stovintis pėsčiųjų tiltas tarnauja jungtimi tarp daugiabučių Klaipėdos mikrorajono kairiajame krante ir  pramoninio – dešiniajame. Be to, jis iš miesto veda į didelius lankytojų traukos taškus parke: žaidimų ir apžvalgos aikšteles, amfiteatrą, sporto aikštynus, pėsčiųjų ir dviračių tako žiedą. 

Pėsčiųjų tiltas per Nevėžio upę ties 51-osios armijos gatve (dab. Dariaus ir Girėno g.) atiduotas naudoti 1984 m. vasario 29 d. Medinis tiltas parke pastatytas trijų angų. Jo išlenkto silueto formos konstrukcija rėmėsi į dvi tarpines gelžbetonines atramas ir ramtus, pastatytus krantuose, ėjimo takas sudėtas iš medinių skersinių lentų. 

2014 m. tiltas buvo avarinės būklės, nesaugus: medienos puvinys pažeidęs konstrukcijas, išlūžę porankiai, skilusios atskiros dalys. Savivaldybės iniciatyva buvo įspėti panevėžiečiai, tiltas uždarytas, nutarta jį rekonstruoti.

2015 m. jis pirmą kartą nuo pastatymo iš esmės buvo atnaujintas. Latvijos bendrovė  „Tilts“ pagal išskirtinės architektūros statinio projektą atliko tilto per Nevėžį rekonstrukciją. Tiltų specialistai išmontavo susidėvėjusias nemetalines tilto konstrukcijas, suremontavo atramas. Vaikščiojamoji dalis buvo įrengta iš maumedžio ir pušies lentų, įtaisyti metaliniai turėklai, LED apšvietimas. Atidarant tiltą, paminėtos Nevėžio upės atkarpos tarp Nemuno ir Savitiškio g. valymo darbų pabaigtuvės. Naujojo tilto ilgis – apie 110 m.

Senojo tilto paklotas (vaikščiojamoji dalis) buvo įrengtas pagrindinių sijų apačioje, jos nebuvo apsaugotos nuo tiesioginio atmosferinio poveikio, susikaupusios drėgmės ant pakloto. Tai turėjo įtakos tilto eksploatacijos trukmei. Naujajam  tiltui panaudotos pjautinės bei klijuotos medienos konstrukcijos, pasirūpinta tinkama medienos apsauga nuo tiesioginio atmosferos poveikio. Dėl šios priežasties einamoji dalis buvo iškelta į viršų: paklotas, kuriuo eina žmonės, įrengtas ant pagrindinių sijų viršaus.

Tiltas rėminis, konsolinės (gembinės) sistemos, trijų tarpsnių.


2025, Parko tiltas, Panevėžys.jpeg|Lenktas tiltas, lenkti turėklai


## Literatūra

* Henrikas Kebeikis. Žvilgsnis į Lietuvos tiltus. - Kaunas: „Kopa“, 2004. - ISBN 9955-9711-0-X.

## Šaltiniai

## Nuorodos

* Sąrašas:Tiltai per Nevėžį
*
Jordan Walsh

**Džordanas Volšas** (, g. ) – JAV krepšininkas, žaidžiantis NBA lygoje besivaržančiame Bostono „Celtics“ klube. Universitete rungtyniavo Arkanzaso „Razorbacks“ komandoje.

## Karjera universitete
Po vidurinės mokyklos Džordanas Volšas įstojo į Arkanzaso universitetą, nors sulaukė pasiūlymų iš Teksaso, Memfio, Arizonos valstijos ir Kanzaso.

Sezoną pradėjo kaip startinio penketo svingmenas, tačiau sezono viduryje buvo perkeltas ant atsarginių žaidėjų suolelio. Galiausiai dėl savo ilgio ir atletiškumo Volšas grįžo į startinį penketą ir tapo vienu geriausių Arkanzaso gynėjų. 2023 m. balandžio 19 d. jis pareiškė, jog dalyvaus 2023 m. NBA naujokų biržoje.

## Profesionali karjera
2023 m. NBA naujokų biržoje Sakramento „Kings“ pasirinko jį 38-uoju šaukimu, tačiau iš karto iškeitė į Bostono „Celtics“ ekipą.

2023 m. liepos 6 d. Volšas su Bostono klubu pasirašė ketverių metų 7,6 mln. dolerių vertės sutartį.

## Statistika

### NBA
#### Reguliarusis sezonas

|- 
| style="text-align:left; background:#afe6ba;"| 
| style="text-align:left;"| Bostonas
| 9 || **1** || **9.2** || **.400** || .222 || .500 || **2.2** || **.6** || **.6** || .1 || **1.7**
|- 
| style="text-align:left;"| 
| style="text-align:left;"| Bostonas
| **52** || **1** || 7.8 || .361 || **.273** || **.583** || 1.3 || .4 || .2 || **.2** || 1.6
|- class="sortbottom"
| style="text-align:center;" colspan="2"| Karjera
| 61 || 2  || 8.0 || .367 || .266 || .571 || 1.5 || .4 || .3 || .2 || 1.6
|}
#### Atkrintamosios varžybos

|- 
| style="text-align:left; background:#afe6ba;"| 2024
| style="text-align:left;"| Bostonas
| 3 || 0 || **3.8** || **.333** || .000 ||  || **.7** || .0 || .0 || .0 || **.7**
|- 
| style="text-align:left;"| 2025
| style="text-align:left;"| Bostonas
| **5** || 0 || 3.0 || .000 || .000 ||  || .2 || **.2** || .0 || .0 || .0
|- class="sortbottom"
| style="text-align:center;" colspan="2"| Karjera
| 8 || 0 || 3.3 || .250 || .000 ||  || .4 || .1 || .0 || .0 || .3
|}
### Universitetas

|-
| style="text-align:left;"|2022–23
| style="text-align:left;"|Arkanzasas
| 36 || 22 || 24.4 || .433 || .278 || .712 || 3.9 || .9 || 1.1 || .5 || 7.1
|- class="sortbottom"
| style="text-align:center;" colspan="2"|Karjera
| 36 || 22 || 24.4 || .433 || .278 || .712 || 3.9 || .9 || 1.1 || .5 || 7.1
|}

## Asmeninis gyvenimas
Volšas serga ''Alopecia universalis'' – autoimunine liga, dėl kurios ant kūno neauga plaukai.

## Išnašos

## Nuorodos
* Jordan Walsh profilis „Basketball Reference“ 
* Jordan Walsh NCAA profilis „Sports Reference“
1936 m. L klasė

**1936 m. L klasė** – 15-asis Lietuvos futbolo čempionatas, surengtas 1936 m. balandį–liepą. Po metų pertraukos vėl sugrįžta prie vieningos lygos, kurioje varžėsi 8 komandos. Pirmenybės vyko vienu ratu bendroje lygoje, kadangi tai buvo pereinamasis sezonas nuo sistemos pavasaris–ruduo į sistemą ruduo–pavasaris.

## Komandos

Žaidė 8 komandos – 6 Kauno ir 2 Klaipėdos.

## Rezultatai

Pirmenybės prasidėjo balandžio 25 d. Lemiamos rungtynės įvyko birželio 21 d., kai „Kovas“ nugalėjo LFLS komandą 4-0.

### Galutinė lentelė

|}

### Prizininkai

### Snaiperiai

Rezultatyviausi žaidėjai:

## Pereinamosios rungtynės

Susitiko silpniausia Lietuvos lygos komanda Klaipėdos „Šaulys“ – ji žaidė su I lygos Klaipėdos apygardos nugalėtoja.

## Šaltiniai

## Nuorodos
* 
* 
* 
* 
* LFF Lyga 1936 (Foot.dk)
* Lithuania - List of Final Tables (Rsssf.com)
* Lithuanian Final Tables 1922-2013 (Rsssf.com)
* Lithuania 1931–1940 (Claudionicoletti.eu)
Kamščių geležinkelio stotelė

**Kamščių geležinkelio stotelė** – buvusi stotis Kamščių kaimo pietvakariuose (Tauragės rajonas), prie Radviliškio–Tilžės geležinkelio. Išlikęs stoties darbuotojų namas, kuriame buvo įrengti geležinkeliečių tarnybiniai butai, skirti darbuotojams su šeimomis. Čia vienam tarnybiniam butui dažniausiai priklausė du kambariai, du gretimi butai dalijosi viena bendra virtuve.

## Istorija

XX a. pradžioje nutiesus geležinkelį nuo Pagėgių pastatyta Kamščių stotis. Stotis žymima bent nuo 1904 m. 1918 m. stotis pažymėta Radviliškio–Pagėgių ruože. Sovietmečiu tapo stotele. 1996 m. čia dar stodavo traukiniai Pagėgiai–Šiauliai ir Tauragė–Klaipėda, bet po kelerių metų stotelė uždaryta.

## Šaltiniai

## Nuorodos
* Didysis Lietuvos geležinkelio žiedas (Superkeliones.lt)
Griežpelkių geležinkelio stotis

**Griežpelkių geležinkelio stotis** – buvusi stotis šiauriniame Griežpelkių I kaimo pakraštyje (Tauragės rajonas), prie Radviliškio–Tilžės geležinkelio. Pastatai neišlikę.

## Istorija

Įkurta XX a. pradžioje, žymima nuo 1904 m. Tai buvo antroji stotis nuo Lauksargių, kurioje stodavo traukiniai Lauksargiai–Tilžė. Stoties pastatas suprojektuotas pagal tipinį architekto Emil Hoffmann mažos geležinkelio stoties projektą, buvo dviejų aukštų, vokiškos architektūros, smarkiai nukentėjo per II pasaulinį karą.

XX a. viduryje stotis uždaryta, nors žemėlapiuose žymima bent iki 1967 m. Stoties pastatas nugriautas XX a. 6-ajame dešimtmetyje. Ilgesnį laiką veikė Kamščių geležinkelio stotelė, buvusi už 2 km į vakarus nuo buvusios Griežpelkių stoties.

## Šaltiniai

## Nuorodos
* Didysis Lietuvos geležinkelio žiedas (Superkeliones.lt)
Žagienis

**Žagienis** – upė Lietuvoje, Panevėžio rajone ir mieste; kairysis Nevėžio intakas. Ilgis 11 km, baseinas apima 27,3 m². Teka Panevėžio mieste ir rajone, jo vaga ištiesinta, kanalizuota.

Žagienio upelis prasideda Panevėžio rajone, Uliūnų kaimo šiaurinėje dalyje, laukuose tarp Panevėžio miesto Šilaičių kapinių ir Šeidukinės miško. Teka ištiesinta vaga į šiaurę Panevėžio kryptimi, į vakarus nuo kelio . Kerta magistralę , už kurios prisijungia dešinysis intakas – Degsčius. Mieste prateka Aukštaičių ir Žemaičių gatvių kvartalus, pro individualias sodybas, daugiabučius namus, garažų bendriją.

Žagienis pasiekia Nevėžį pratekėjęs Skaistakalnio parką. Upelio žemupyje pasitaiko potvynių, kuriuos sukelia ne tik pakilęs Nevėžis, bet ir apsigyvenančių bebrų renčiamos užtvankos. Telkšo Skaistakalnio tvenkinys, sudarytas užtvenkus Žagienį už 0,1 km nuo jo žiočių Nevėžyje. Parke upelio pakrantės prižiūrėtos, apželdintos, eksponuojamos lauko rieduliais suformuotos nedidelės kaskados, įrengti tilteliai.

Prie Žagienio įsikūrusios gyvenvietės: Šilaičiai, Šilagalys, Pažagieniai, Daumėnai, Staniūnai, Panevėžys.

Hidrologinis nr. 13010250.

## Tarša

Jau tarpukariu ir po Antrojo pasaulinio karo Žagienis buvo numelioruotas. Nuo to laiko upelis atlieka melioracijos kanalo funkciją. Kaip ir Nevėžio upėje, jame įrengti lietaus ir paviršinių nuotekų tinklų išleistuvai, kuriais surenkamos paviršinės bei lietaus nuotekos iš aplinkinių gatvių, šaligatvių, pievų ir kitų paviršių. Urbanizuota teritorija tekantis siauras, negilus upelis nuolat kenčia nuo įvairios kilmės teršalų: naftos produktų, plastiko gaminių, buitinių šiukšlių. Pasak aplinkos apsaugos specialistų, pavojingi teršalai upelyje pastebimi po 4-5 kartus per metus, ypač po didesnio kritulių kiekio. Į upelį nuvestos dalies Panevėžio miesto paviršinės lietaus nuotekos, be to, prie taršos prisideda neatsakingi gyventojai. Upelio vagos valymo darbams Savivaldybė priversta samdyti specializuotą įmonę.

## Etimologija

Žagienio vardas tikriausiai kilęs nuo lietuviško „žagti“ – teršti (valgį ar gėrimą), ragaujant ne iš savo indo, daryti nemalonų vartoti; daryti nešvarų, tepti. Taip būtų kalbama apie upelį su nešvariu, drumstu vandeniu. Kita vertus, vandenvardis gali būti siejamas su žodžiu „žagas“ – lauke sukrauto šieno, šiaudų ar javų didelė krūva, kūgis. Tai būtų upelis, bėgantis per šienaujamus laukus.

## Šaltiniai

## Nuorodos

* Sąrašas:Nevėžio intakai
* Žagienis Gamtos kataloge
Korumba (upė)

**Korumba** () – upė Brazilijoje, Gojaso valstijoje; Paranaibos dešinysis intakas (Paranos baseinas). Prasideda Brazilijos plokščiakalnyje, Kokalzinijo kalnagūbryje, ~900 m aukštyje, Kokalzinijo de Gojaso apylinkėse, Pirėnėjaus valstijos parke, į vakarus nuo Brazilijos miesto. Teka į pietryčius plynaukštėmis, nuo vidurupio pasuka į pietvakarius. Įteka į Paranaibą (Itumbiaros tvenkinį) ties Jatės gyvenviete, į šiaurės rytus nuo Itumbiaros.

Didžiausi intakai: Pirakanžuba, Peišė (dešinieji), Deskobertas, San Bartolomeu (kairieji).

Ant Korumbos sudaryta užtvankų ir tvenkinių virtinė (Korumbos, Korumbos III, Korumbos IV), upės vanduo naudojamas drėkinimui. Miestai prie upės – Kokalzinjo de Gojasas, Korumba de Gojasas, Pires do Rijas, Kaldas Novasas (toliau nuo upės).

## Šaltiniai
Meja Pontė

**Meja Pontė** () – upė Brazilijoje, Gojaso valstijoje; Paranaibos dešinysis intakas (Paranos baseinas). Prasideda Brazilijos plokščiakalnyje, Pirinėjaus kalnagūbryje, ~1000 m aukštyje, Itausu apylinkėse. Teka į pietryčius, pietus plynaukštėmis, prateka Gojanijos didmiestį ir jo aglomeraciją. Įteka į Paranaibą ties Jatės gyvenviete, į vakarus nuo Kašoeira Durados.

Didžiausi intakai: Duradosas (dešinieji), Žoan Leitė, Kaldasas (kairieji).

Upės vanduo naudojamas drėkinimui, vandentiekiui. Smarkiai užterštas nuotekomis iš Gojanijos. Miestai prie upės – Itausu, Injumasas, Brazabrantesas, Gojanija, Aloandija.

## Šaltiniai
Boisas

**Boisas** arba ***dos Boisas*** ( 'jaučių upė') – upė Brazilijoje, Gojaso valstijoje; Paranaibos dešinysis intakas (Paranos baseinas). Prasideda Brazilijos plokščiakalnyje, Santa Martos kalnagūbryje, ~760 m aukštyje, Anikunso apylinkėse. Teka į pietvakarius, pietus plynaukštėmis. Įteka į Paranaibą (San Simauno tvenkinį) į pietus nuo Inasiolandijos.

Didžiausi intakai: Turvas, Verdaunas (dešinieji).

Upės vanduo naudojamas drėkinimui. Miestai prie Boiso – Anikunsas, Nazarijas, Sezarina, Edealina, Porteiraunas, Inasiolandija.

## Šaltiniai
Dovydas Lastauskas

**Dovydas Lastauskas** (g. 1994 m. sausio 13 d.) – buvęs Lietuvos futbolininkas, vartininkas, o dabar – treneris (UEFA PRO trenerio licencija).

## Žaidėjo karjera
Marijampolėje gimęs futbolininkas kitados atstovavo Marijampolės „Sūduvai“. Iš pradžių žaidė jaunimo ekipose, o nuo 2013 m. dublerių komandoje. 2013–2014 m. registruotas A lygos rungtynėms. 

2015 m. rungtyniavo Kėdainių „Nevėžyje“. Anksti baigė profesionalo karjerą ir ėmėsi trenerio veiklos.

## Trenerio karjera
2022 m. dirbo treneriu Sūduva B komandoje, bei priklausė pagrindinės ekipos trenerių štabui.

2023 m. pradžioje tapo žinoma, kad Marijampolės „Sūduvai“ vadovaus Dovydas Lastauskas. Klubą paliko būrys legionierių. A lygoje klubui buvo pranašaujama paskutinioji vieta. Nuo sezono pradžios ekipa atsidūrė turnyrinės lentelės apatinėse vietose ir kovojo dėl išlikimo. 2023 m. gegužės 20 d. nugalėtas favoritu laikytas Vilniaus „Žalgiris“. Vasarą klubas pasipildė keletu patyrusių ukrainiečių ir galutinėje komandų rikiuotėje iškopė į septintą vietą. 

2023 m. debiutavęs be trenerio patirties, o 2023 metų pabaigoje ir išsilaikė UEFA PRO trenerio licenciją.

2023 m. gruodžio 9 d. Marijampolės „Sūduva“ paskelbė, kad Dovydas Lastauskas ir toliau treniruos „Sūduvą“.

2024 m. gruodžio 10 d. tapo žinoma, kad Dovydas Lastauskas tapo Sūduvos klubo direktoriumi.

## Įvertinimai
;  su FK Sūduva
* 2023 m. A lygos rugpjūčio mėn. geriausias treneris.

## Išnašos

## Nuorodos
* FK SŪDUVA oficiali svetainė
* Dovydas Lastauskas pagal Transfermarkt (trenerio veikla)
* Dovydas Lastauskas pagal lietuvosfutbolas.lt
* Dovydas Lastauskas pagal SOCCERWAY
Lev Landau

**Levas Landau** (; 1908 m. sausio 22 d. – 1968 m. balandžio 1 d.) – TSRS fizikas teoretikas, vienas iš kvantinės teorijos kūrėjų. 1962 m. jis buvo apdovanotas Nobelio fizikos premija už supertakumo teoriją. Žydų kilmės, neslėpė antitarybinių pažiūrų, pasižymėjo geru humoro jausmu.

Mokslinių tyrimų svarbiausios sritys: žemųjų temperatūrų fizika, kvantinė mechanika, kietojo kūno fizika, kvantinė lauko teorija, kvantinė elektrodinamika, elementariųjų dalelių, plazmos fizika.

## Biografija

Gimė žydų šeimoje Baku (dabartinis Azerbaidžanas). Tėvas David Landau buvo inžinierius, motina Liubov Harkavi – gydytoja.

Nuo vaikystės pasižymėjo dideliais matematikos gabumais. Kadangi gyveno politinių permainų metais, kai buvo keičiamos ir švietimo sistemos, nebaigė vidurinės mokyklos, nerašė doktorantūros darbo. Fizikos mokėsi Leningrado valstybiniame universitete 1924–1927 m., o 1934 m. jam jau kaip esamam mokslininkui suteiktas mokslų daktaro laipsnis.

1937 m. persikėlė iš Charkovo į Maskvą, kur įsidarbino Fizikos problemų institute. 1938 m. laiške studentams prilygino Staliną tokiems fašistų lyderiams kaip Hitleris ir Musolinis, todėl už tai buvo pasodintas į kalėjimą. Po metų, 1939 m. danų fiziko N. Boro prašymu ir įsikišus instituto vadovui P. Kapicai buvo išleistas. Nepaisant to, reabilituotas buvo tik žlungant sovietų sistemai 1990 m.

1945–1953 m. dirbo sovietų atominiame projekte. 1955 m. kartu su keliais šimtais mokslininkų pasirašė kreipimąsi į valdžią su kritika dėl T. Lysenkos biologinių pažiūrų, kurios stabdė genetikos ir kitų gamtos mokslų raidą.

1962 m. pateko į autokatastrofą, kurioje patyrė daugybę lūžių, galvos traumas, 59 dienas buvo komoje. Atsigavęs moksline veikla beveik neužsiėmė, o 1968 m. mirė po žarnyno operacijos įvykus trombozei. Palaidotas Novodevičės kapinėse Maskvoje.

## Šaltiniai
Klaras (Paranaiba)

**Klaras** ( 'skaidrioji upė') – upė Brazilijoje, Gojaso valstijoje; Paranaibos dešinysis intakas (Paranos baseinas). Prasideda Brazilijos plokščiakalnyje, Kajapo kalnagūbryje, ~900 m aukštyje, į pietus nuo Kajaponijos. Teka į pietryčius plynaukštėmis. Įteka į Paranaibą į pietvakarius nuo San Simauno.

Didžiausi intakai: Paraizas, Dosė (dešinieji).

Upės vanduo naudojamas drėkinimui, keliose vietose patvenkta. Vaga slenkstėta. Miestai prie Klaro – Žatai, Kasu, Kašoeira Alta.

## Šaltiniai
Anne Panther

**Anė Panter** (*Anne Panther*, 1982 m. birželio 18 d.) – Vokietijos krepšinio arbitrė.

Pradėjo dirbti Vokietijos žemesniuose krepšinio divizionuose. 2009 m. debiutavo pirmajame divizione (Bundeslygoje), o 2011 m. tapo nuolatine arbitre. 2012 m. įgijo FIBA licenciją. 2016 m. pradėjo teisėjauti Eurolygos ir Europos taurės rungtynėse, tapo pirmąja moterimi, teisėjaujančia aukščiausiame Europos krepšinio lygyje (nuo 2019 m. antrąja tapo graikė Vasilikė Carucha). Taip pat teisėjavo 2016 m. vasaros olimpinėse žaidynėse, 2017 m. Europos taurės finale, 2019 m. Eurolygos finalo ketverte.

## Šaltiniai
Verdinjas

**Verdinjas** arba ***Verdė*** ( 'žalioji upė') – upė Brazilijoje, Gojaso valstijoje; Paranaibos dešinysis intakas (Paranos baseinas). Prasideda Brazilijos plokščiakalnyje, Kajapo kalnagūbryje, ~900 m aukštyje, Mineiroso apylinkėse. Teka į pietryčius plynaukštėmis. Įteka į Paranaibą į pietvakarius nuo San Simauno, tuoj žemiau Klaro žiočių.

Didžiausi intakai: San Domingosas (dešinysis), Ribeiraun Feras (kairysis).

Vaga slenkstėta. Upės vanduo naudojamas drėkinimui, keliose vietose patvenkta (Salto, Salto do Rio Verdinjo tvenkiniai). Didesnių miestų prie upės nėra.

## Šaltiniai
Mouhamed Gueye

**Mohamedas Gejė** (, g. ) – Senegalo krepšininkas, žaidžiantis NBA lygoje besivaržančiame Atlantos „Hawks“ klube. Universitete rungtyniavo Vašingtono valstijos „Cougars“ komandoje.

## Ankstyvasis gyvenimas
M. Gejė užaugo Dakare, Senegale, sportininkų šeimoje. Jis turi pusbrolių ir pusseserių, žaidusių nacionalinėje rinktinėje ir Europoje. Gejė užaugo žaisdamas futbolą, bet mama jį paskatino žaisti krepšinį dėl jo ūgio. Krepšinį pradėjo žaisti stebėdamas, kaip jį žaidžia vyresnysis brolis.

Būdamas 16 metų, jis persikėlė iš Dakaro į Napą Jungtinėse Valstijose ir pradėjo lankyti „Prolific Prep“ akademiją. Prieš tai niekada nežaidė organizuoto krepšinio.

## Karjera universitete
Jis anksti įvykdė akademinius reikalavimus ir 2021 m. įsipareigojo įstoti į Vašingtono valstijos universitetą, nors sulaukė keleto kitų didžiųjų universitetų pasiūlymų.

Pirmaisiais metais sužaidė gerą sezoną ir buvo išrinktas į „Pac-12“ simbolinę pirmakursių komandą. Gejė pareiškė norą dalyvauti 2022 m. NBA naujokų biržoje, tačiau, gavęs NBA komandų atsiliepimus, nusprendė likti dar vieneriems metams.

Jo vaidmuo „Cougars“ komandoje padidėjo 2022–2023 m. sezone, išvykus pagrindiniams komandos nariams. Be to, jis daugiausia žaidė vidurio puolėju, o ne sunkiuoju kraštu. 2022–2023 m. sezone Gejė vidutiniškai pelnė po 14,3 taško, atkovojo po 8,4 kamuolio bei atliko po 1,9 rezultatyvaus perdavimo ir buvo įtrauktas į pirmąją „Pac-12“ simbolinę komandą.

2023 m. balandžio 4 d. krepšininkas paskelbė, jog dalyvaus 2023 m. NBA naujokų biržoje.

## Profesionali karjera
2023 m. NBA naujokų biržoje Šarlotės „Hornets“ pasirinko jį 39-uoju šaukimu. Naujokų biržos naktį jo šaukimo teisės buvo išmainytos Bostono „Celtics“ ekipai, o vėliau – Atlantos „Hawks“ komandai. 2023 m. liepos 3 d. Gejė pasirašė naujoko sutartį su Atlanta.

2023 m. lapkričio 12 d. buvo išbrauktas iš rikiuotės mėnesiui po to, kai patyrė nugaros apatinės dalies stresinį lūžį.

## Statistika

### NBA
#### Reguliarusis sezonas

|-
| style="text-align:left;"| 
| style="text-align:left;"| Atlanta
| 6 || 0 || 12.1 || .348 || **.333** || **.833** || 3.7 || .7 || **.8** || .7 || 4.0
|-
| style="text-align:left;"| 
| style="text-align:left;"| Atlanta
| **33** || **28** || **16.2** || **.421** || .259 || .762 || **4.2** || **.8** || **.8** || **1.0** || **6.0**
|- class="sortbottom"
| style="text-align:center;" colspan="2"| Karjera
| 39 || 28 || 15.5 || .412 || .267 || .771 || 4.1 || .8 || .8 || .9 || 5.7
|}

### Universitetas

|-
| style="text-align:left;"|2021–22
| style="text-align:left;"|Vašingtonas
| **35** || **33** || 21.9 || **.491** || **.280** || .493 || 5.2 || .5 || **.8** || **.9** || 7.4
|-
| style="text-align:left;"|2022–23
| style="text-align:left;"|Vašingtonas
| 33 || **33** || **32.1** || .488 || .275 || **.674** || **8.4** || **1.9** || **.8** || .8 || **14.3**
|- class="sortbottom"
| style="text-align:center;" colspan="2"|Karjera
| 68 || 66 || 26.9 || .489 || .277 || .613 || 6.7 || 1.2 || .8 || .9 || 10.7
|}

## Išnašos

## Nuorodos
* Mouhamed Gueye profilis „Basketball Reference“ 
* Mouhamed Gueye NCAA profilis „Sports Reference“
1936–1937 m. L klasė

**1936–1937 m. L klasė** – 16-asis Lietuvos futbolo čempionatas, surengtas 1936–1937 m. Pirmenybės pirmąkart vyko sistema ruduo–pavasaris, jose dalyvavo 9 komandos, tarpusavyje žaidusios dviem ratais.

## Komandos

Žaidė 9 komandos – 6 iš Kauno, 2 – Klaipėdos, 1 – Marijampolės.  Iki kovo 15 d. visas Kauno aukščiausiosios klasės komandas rengė austrų treneris Karl Jiszda.

## Rezultatai

I ratas baigėsi lapkričio 8 d., II ratas prasidėjo balandžio 4 d.

### Galutinė lentelė

|}

### Prizininkai

### Snaiperiai

Rezultatyviausi žaidėjai:

## Pereinamosios rungtynės

Pereinamosios rungtynės vyko tarp dviejų silpniausių Lietuvos lygos komandų ir I lygos atitinkamų apygardų laimėtojų.

## Šaltiniai

## Nuorodos
* 
* 
* 
* 
* LFF Lyga 1937 (Foot.dk)
* Lithuania - List of Final Tables (Rsssf.com)
* Lithuanian Final Tables 1922-2013 (Rsssf.com)
* Lithuania 1931–1940 (Claudionicoletti.eu)
1937–1938 m. L klasė

**1937–1938 m. L klasė** – 17-asis Lietuvos futbolo čempionatas, surengtas 1937–1938 m. Pirmenybės vyko sistema ruduo–pavasaris, jose varžėsi 10 komandų.

## Komandos

Žaidė 10 komandų – 6 iš Kauno, 2 – Klaipėdos, po 1 – Kybartų ir Šiaulių.

## Rezultatai

1937 m. rugsėjo 18 d. prasidėjo čempionatas, nors kai kurie šaltiniai nurodo rugpjūčio 8 d. Pavasario ratas prasidėjo balandžio 3 d.

### Galutinė lentelė

|}

### Auksinės rungtynės

Dviem pirmosioms komandoms surinkus po lygiai taškų, sužaistos papildomos rungtynės.
----

----

### Prizininkai

### Snaiperiai

Rezultatyviausi žaidėjai:

## Pereinamosios rungtynės

Pereinamosios rungtynės vyko tarp L lygos komandų ir atitinkamų A lygos apygardų nugalėtojų.

## Šaltiniai

## Nuorodos
* 
* 
* 
* 
* LFF Lyga 1937/38 (Foot.dk)
* Lithuania - List of Final Tables (Rsssf.com)
* Lithuanian Final Tables 1922-2013 (Rsssf.com)
* Lithuania 1931–1940 (Claudionicoletti.eu)
1938–1939 m. L klasė

**1938–1939 m. L klasė** – 18-asis Lietuvos futbolo čempionatas, surengtas 1938–1939 m. Pirmenybės vyko sistema ruduo–pavasaris, jose rungtyniavo 8 komandos. 1939 m. pavasarį Vokietija prisijungė Klaipėdos kraštą, dėl to iš pirmenybių pasitraukė „Švyturys“, o KSS persikėlė į Telšius.

## Komandos

Žaidė 8 komandos – 6 iš Kauno ir 2 iš Klaipėdos. Kadangi 1939 m. kovą nacistinė Vokietija okupavo Klaipėdos kraštą, viena Klaipėdos komanda (KSS) pasitraukė į Telšius, dar viena („Švyturys“) išvis pasitraukė iš pirmenybių.

## Rezultatai

Prasidėjo 1938 m. rugpjūčio pabaigoje. Aukščiausioji ir I lygos pavadintos jungomis, tačiau šis pavadinimas joms neprigijo. Rudens ratas baigėsi lapkričio 13 d. pirmaujant LGSF komandai. Čempionai buvo išaiškinti neįprastai. 1939 m. liepos 1 d. „Diena“ rašė:

Liepos 2 d. „Lietuvos aidas“ paskelbė, kad Lietuvos futbolo meisteriais tapo Telšių KSS komanda. Ji paskutinėse čempionato rungtynėse 4-2 nugalėjo Kauno „Kovą“ ir finišavo surinkusi 20 taškų. „Kovo“ sąskaitoje buvo 14 taškų (ir vienerios rungtynės atsargoje). Tuo metu LGSF turėjo 15 taškų, bet buvo sužaidusi dvejomis rungtynėmis mažiau. Vis dėlto pavyti klaipėdiečių jau nebegalėjo, tad liko kovoti dėl 2-osios vietos. Kitur nurodoma, kad KSS laimėjo ne prieš „Kovo“, bet prieš MSK komandą, kuri į rungtynes išėjo neįprastos sudėties – vien trečiaeiliai ir žemesniųjų lygų žaidėjai (nors nuostatai tai ribojo), o vartuose stovėjo saugas J. Rinkevičius (pagrindiniai žaidėjai sėdėjo tribūnose). Taip Kauno komanda siekė, kad Lietuvos čempionais netaptų kita Kauno ekipa.

Intrigos šiai kovai suteikė netikėtas LGSF pralaimėjimas Kauno „Tauro“ komandai (2-3). Tad sidabro medalių savininkai turėjo paaiškėti LGSF ir „Kovo“ tarpusavio dvikovoje. Šias rungtynes 3-1 laimėjo kovingai nusiteikęs Šančių „Kovo“ darbininkų kolektyvas, o psichologiškai palūžę LGSF futbolininkai liko trečioje vietoje.

Tačiau netrukus padėtis kardinaliai pasikeitė. 1939 m. liepos 5 d. „Lietuvos aidas“ straipsnyje „Tamsi futbolo sezono užbaiga“ paskelbė, kad futbolo komitetas (kurio vadovybė buvo atsistatydinusi), vadovaudamasis varžybų statutu, pagal kurį suaugusiųjų čempionate negalėjo žaisti jauniai, atėmė 4 taškus iš KSS komandos (už šią komandą rungtyniavo 16-metis Vytautas Saunoris). Dar įdomiau, kad tie 4 taškai buvo pridėti prie LGSF sąskaitos, tad ši Kauno komanda buvo paskelbta šalies čempionu. Antrąją vietą galutinėje rikiuotėje užėmė „Kovas“, trečiąją – KSS.

### Galutinė lentelė

|}

### Prizininkai

### Snaiperiai

Rezultatyviausi žaidėjai:

## Šaltiniai

## Nuorodos
* 
* 
* 
* 
* LFF Lyga 1938/39 (Foot.dk)
* Lithuania - List of Final Tables (Rsssf.com)
* Lithuanian Final Tables 1922-2013 (Rsssf.com)
* Lithuania 1931–1940 (Claudionicoletti.eu)
1939–1940 m. L klasė

**1939–1940 m. L klasė** – 19-asis Lietuvos futbolo čempionatas, prasidėjęs 1939 m. ir planuotas baigti 1940 m. Pirmenybės vyko sistema ruduo–pavasaris, tačiau po rudens rato nebuvo pratęstos dėl neramumų, susijusių su prasidėjusiu II pasauliniu karu. Turnyre varžėsi 8 komandos.

## Komandos

Žaidė 8 komandos – 6 iš Kauno, po 1 iš Šiaulių ir Telšių.

## Rezultatai

1939 m. rugpjūčio 5 d. prasidėjo čempionatas; jame dalyvavo Darbo sporto futbolo komandos. 1939 m. rudenį futbolininkai buvo mobilizuojami į kariuomenę, pajėgiausieji rengėsi rinktinės rungtynėms. Vokietijai okupavus Lenkiją, prie Lietuvos priartėjo frontas, todėl varžybos vyko negausiai, nors iki lapkričio 1 d. beveik pavyko pabaigti I ratą – liko nesužaistos tik KSS ir LFLS rungtynės. Varžybos 1940 m. pavasarį nebuvo pratęstos, tad pasibaigė neišaiškinus nugalėtojo, nors 1940 m. Kauno apygardos pirmenybėse 1939 m. rudens rato rungtynės buvo įskaitytos.

### Turnyrinė lentelė

Po rudenį įvykusio I rato pirmenybių lentelė atrodė taip:

|}

### Snaiperiai

Rezultatyviausiai žaidė Vladas Miškinis (LFLS), įmušęs 9 įvarčius.

## Šaltiniai

## Nuorodos
* 
* 
* 
* Lithuania - List of Final Tables (Rsssf.com)
* Lithuanian Final Tables 1922-2013 (Rsssf.com)
* Lithuania 1931–1940 (Claudionicoletti.eu)
Harisas (košė)

**Harisas** (), dar žinomas kaip **džarišas** – šventinis patiekalas, košės atmaina plačiai naudojama arabų virtuvėje, ypač arabų pasaulio rytiniame areale (Persijos įlankos šalys, Irakas, Libanas). Jis gaminamas kvietines kruopas verdant kartu su mėsa, ir pagardinant įvairiais prieskoniais.

Saudo Arabijos, Omano ir Jungtinių Arabų Emyratų hariso tradicija 2023 m. įrašyta į UNESCO nematerialaus pasaulio paveldo sąrašą. Šiose šalyse harisas yra išlaikęs pirmines formas, jis minimas įvairiuose pasakojimuose, poezijoje. Jo gaminimo praktikos perduodamos iš motinų dukroms, harisas yra tiekiamas namuose svečiams (kaip vaišingumo išraiška), taip pat maitinimo įstaigose.

## Gamyba ir patiekimas
Pavadinimas kildinamas iš arabiško veiksmažodžio *harasa* , reiškiančio „grūsti“, „smulkinti“, „trinti“. Ruošiant šį patiekalą, kviečių krupos (pilni grūdai) yra išvėtomos, plaunamos ir mirkomos per naktį, o paskui verdamos dideliame puode, vandenyje kartu su mėsa, sviestu ar taukais. Po to puodas užkasamas į žemę, kad kviečiai išsitroškintų. Gauta košė yra sugrūdama piesta, pagardinama prieskoniais. Pagardai įvairuoja priklausomai nuo šalies ir regiono. Dažniausiai ji gardinama skaidrintu sviestu ghi.

Dažniausiai harisas verdamas dideliais kiekiais, visai bendruomenei švenčių metu, valgomas irgi kelių žmonių iš vieno indo, naudojant du pirštus ir priklaupus ant vieno kelio. Nors gali būti patiekiamas įvairiomis progomis (pvz. penktadieniais, kurie musulmonų pasaulyje yra šventinės dienos), ypač mėgstamas per didžiąsias šventes, piligrimystės laikotarpius. Sunitų musulmonų jis valgomas per Ramadaną, o šiitų – Ašūros dieną.

## Istorija
Pirmieji hariso paminėjimai yra iš VII a. arabų kulinarinės knygos *Kitab Al-Tabikh*. Vėliau jis buvo minimas įvairiuose X ir XIII a. kulinariniuose tekstuose.

Hariso tradicija iš Arabijos pusiasalio buvo perduota į aplinkines tautas. Iš hariso yra kildinamas tiurkų tautų keškekas, egiptiečų frika, Rytų Afrikos boko boko, Irano kalnyno halimas, Indijos musulmonų khičra ir kiti.

## Kitos pasaulio paveldu pripažintos košių tradicijos
* Keškekas (2011, );
* Nsima (2017, );
* Mulgio košė (2024, );
* Sumanakas (2025, ).

## Nuorodos
Keškekas

**Keškekas** (, ) – šventinis patiekalas, košės atmaina, gaminama ir valgoma Turkijoje, Irane, Graikijoje ir kai kuriose gretimose Balkanų šalyse. Jis gaminamas kvietines kruopas verdant kartu su mėsa ir pagardinant įvairiais prieskoniais. Tai – šventinis patiekalas, valgomas švenčių, vestuvių, apipjaustymų metu.

Terminas kildinamas iš persiško *kishk*, kurio pirminė reikšmė buvo kvietinės arba miežinės kruopos.. Viena hipotezė Rytų Europoje paplitusį terminą košė kildina iš *keškek* arba *kishk*. Šiaurės rytų Turkijoje patiekalas vadinamas *haşıl*. Armėnijoje paplitęs jos variantas (armėnų nacionalinis patiekalas) yra žinomas kaip harisa.

## Gamyba ir patiekimas

Dažniausiai keškekas verdamas dideliais kiekiais, jį gamina ir valgo visa bendruomenė, kartais ir susirinkusios kelių kaimų bendruomenės. Ruošiant šį patiekalą, kviečių grūdai yra išvėtomi ir grūdami piestoje, kol gaunamos smulkios kruopos. Tada jos plaunamos, mirkomos ir verdamos dideliame puode per naktį. Verdant įdedama mėsos, kuri proceso metu visiškai suverda. Gautą košę ryte stipriausi bendruomenės vyrai grūda medinėmis lazdomis. Paskui ji gardinama sviestu ir kitais pagardais ir valgoma.

Turkijoje išlikusi ceremoninė tradicija: verdant keškeką atliekami ritualai, giedamos giesmės, sakomos maldos. Ruošiamą maistą lydi būgnų *davul* ir fleitos zurnos muzika. Turkijos keškeko gaminimo ir valgymo tradicija 2011 m. įrašyta į UNESCO nematerialaus pasaulio paveldo sąrašą kaip ritualinė keškeko tradicija.

## Istorija
Keškeko gamyba ir ritualizacija turi daug sąsajų su arabų pasaulyje paplitusiu harisu. Todėl keškekas dažniausiai traktuojamas kaip lokalus hariso variantas, į Balkanų pusiasalį atneštas kartu su Osmanų imperija. Pirmieji jo paminėjimai randami XIV a. turkų kalba parašytame epe *Danishmendnâme*.

## Kitos pasaulio paveldu pripažintos košių tradicijos
* Nsima (2017, );
* Harisas (2023, , , );
* Mulgio košė (2024, );
* Sumanakas (2025, ).

## Nuorodos
Prancūzija (reikšmės)

**[[Prancūzija]]** gali reikšti:

* Frankų valstybė (481–843);
* Prancūzijos karalystė (987–1792, 1814–1815, 1815–1848);
* Prancūzijos imperija:
** Pirmoji Prancūzijos imperija (1804–1814, 1815);
** Antroji Prancūzijos imperija (1852–1870);
* Prancūzijos respublikos:
** Pirmoji Prancūzijos Respublika (1792–1804);
** Antroji Prancūzijos Respublika (1848–1852);
** Trečioji Prancūzijos Respublika (1870–1940);
** Ketvirtoji Prancūzijos Respublika (1946–1958);
** Penktoji Prancūzijos Respublika (nuo 1958).
1941 m. Lietuvos futbolo pirmenybės

**1941 m. Lietuvos futbolo pirmenybės** – 21-asis Lietuvos futbolo čempionatas, vykęs 1941 m. gegužę–lapkritį. Varžybos prasidėjo pavasarį vieningoje lygoje, kurioje žaidė 8 komandos, bet birželio 22 d. prasidėjo Vokietijos invazija į TSRS, per Lietuvą intensyviai ėjo frontas, keitėsi valdžia (sovietus pakeitė naciai), todėl pirmenybės buvo nutrauktos. Rudenį vyko pavieniai apygardų turnyrai, nesiekę respublikos lygmens.

## Komandos

Žaidė 8 komandos – 4 iš Kauno, 3 iš Vilniaus ir 1 iš Šiaulių. Kadangi visą Lietuvos sporto sistemą perėmė sovietai, pirmenybėse žaidė visiškai naujos komandos, įkurtos sovietų valdžios iniciatyva. Šios komandos priklausė „Dinamo“ (2) ir „Spartako“ (3) sporto draugijoms, taip pat profsąjungų sporto organizacijai „Spartuolis“ (3).

## Rezultatai

Prasidėjo gegužės 25 d. pagal sovietų sistemą, jos turėjo baigtis 1941 m. rudenį sužaidus du ratus. Birželio 22 d. vokiečiai užpuolė sovietus ankstų sekmadienio rytą – šią dieną turėjo įvykti ir dvejos Lietuvos pirmenybių rungtynės. Turnyras taip ir liko nebaigtas.

### Turnyrinė lentelė

|}

### Snaiperiai

Rezultatyviausiai žaidė Vladas Adomavičius (Kauno „Spartakas“), įmušęs 6 įvarčius.

## Ruduo

Lietuvą valdant vokiečiams, spalį ir lapkritį surengtos Kauno pirmenybės (6 komandos), vyko turnyrai Šiaulių ir kitose apygardose. Kartu su lietuvių komandomis žaidė vokiečių karių komandos „Luftwaffe“, „Reichsbahn“, „Wehrmacht“. Pasitraukus sovietams, buvo atnaujinta tarpukario futbolo klubų veikla.

### Kauno apygarda

6 komandos kovojo vienu ratu. Turnyrinė rikiuotė:
* 1 vieta – Kauno LGSF
* 2 vieta – Kauno „Tauras“
* 3 vieta – Kauno „Perkūnas“
* likusios komandos:
** Kauno „Wehrmacht“ (vokiečių Vermachto komanda)
** Kauno LFLS
** Kauno „Kovas“

Čempionų LGSF sudėtis: Baltrimavičius, K. Brazauskas, Čepavičius, Deltuva, Galvičius, H. Ganusauskas, Jaškevičius, Koženiauskas, Maskaliūnas, Skalskis, Velička.

### Šiaulių apygarda

Pirmenybėse žaidė ne tik Šiaulių, bet ir provincijos komandos, taip pat vokiečių ekipos. Tarp komandų minimos Šiaulių „Gubernija“, Šiaulių „Partizanas“, Šiaulių „Geležinkeliečiai“, LGSF, vokiečių komandos Šiaulių „Luftwaffe“ (aviacija) ir Šiaulių „Reichsbahn“ (geležinkeliai), Kuršėnų, Joniškio, Žagarės ir Radviliškio rinktinės, tačiau jų vietos nežinomos.

## Šaltiniai

## Nuorodos
* 
* 
* 
* 
* Lithuania - List of Final Tables (Rsssf.com)
* Lithuanian Final Tables 1922-2013 (Rsssf.com)
* Lithuania 1941–1943 (Claudionicoletti.eu)
CD Cobreloa

**Club de Deportes Cobreloa**, o trumpai vadinamas **Cobreloa** – Čilės futbolo klubas iš Kalamos miesto.

Namų rungtynes žaidžia Savivaldybės Dykumų lapių stadione (), talpinačiame daugiau nei 12 tūkst. žiūrovų.

## Istorija
1977 m. įkurtas klubas. Rungtyniavo aukščiausioje šalies lygoje. Daugkartiniai šalies čempionais. Vėlesniais metais žaidė Primera B (II pakopa). 2023 m. tapo Primera B nugalėtojais ir pateko į aukščiausią lygą. 2024 m. sezone vėl žaidė stipriausiame divizione, tačiau liko penkioliktoje vietoje ir iškrito į žemesnį divizioną.

## Laimėjimai
*  **[[Primera División (Čilė)|Primera Division]] (8):** 1980, 1982, 1985, 1988, 1992, 2003-A, 2003-C, 2004-C
*  **[[Copa Chile]] (1):** 1986 m.
*  **[[Supercopa de Chile]] (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai
* Namuose rungtyniauja tradicine apranga

## Garsesni žaidėjai
; Futbolininkai, atstovavę Čilės nacionalinei rinktinei
*  Armando Alarcon
*  Juan Covarrubias
*  Enzo Escobar
*  Patricio Galaz
*  Eduardo Gomez
*  Rubén Gómez
*  Juan Carlos Letelier
*  Victor Merello
*  Washington Olivera
*  Hector Puebla
*  Alexis Sánchez
*  Mario Soto
*  Hugo Tabilo
*  Nelson Tapia
*  Carlos Tejas

; Užsieniečiai
*  Julio César Baldivieso
*  José Milton Melgar
*  Marcelo Trobbiani
*  Nicolas Hernández
*  Dario Verón
*  Lucas Barrios
*  Osvaldo Canobbio
*  Jorge Luis Siviero

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Antonin Scalia

**Antoninas Gregoris Skalija** (,  – ) – amerikiečių teisininkas, 1986–2016 m. JAV Aukščiausiojo Teismo teisėjas. Skalija buvo apibūdinamas kaip originalizmo ir tekstualizmo intelektualinis ramstis JAV Aukščiausiojo Teismo konservatyviajame sparne. Laikomas vienu iš įtakingiausių XX a. teisininkų ir vienu iš pačių svarbiausių teisėjų JAV Aukščiausiojo Teismo istorijoje. 2018 m. po mirties apdovanotas JAV prezidento laisvės medaliu.

Skalija gimė Trentone, Naujajame Džersyje. Mokėsi Harvardo teisės mokykloje. 1961–1967 m. dirbo tarpautinėje teisės firmoje „Jones Day“. 1967 m. tapo Virdžinijos teisės mokyklos teisės profesoriumi. 8-ajame dešimtmetyje dirbo prezidentų Niksono ir Fordo administracijose. Prezidento Fordo valdymo metu paskirtas Generalinio Atornėjaus padėjėju. 1982 m. Ronaldas Reiganas paskyrė Skaliją JAV Kolumbijos apygardos apeliacinio teismo teisėju. 1986 m. Reiganas paskyrė Skaliją JAV Aukščiausiojo Teismo teisėju. JAV Senatas vienbalsiai pritarė šiam paskyrimui.  

Skalija palaikė konservatyvią jurisprudenciją ir ideologiją, propagavo tekstualizmą teisės aiškinime ir originalizmą, aiškinant konstituciją. Jis gynė vykdomosios valdžios galias, teigė, kad JAV Konstitucija leidžia mirties bausmes ir negarantuoja teisės į abortus ir santuokų lygybę tos pačios lyties poroms. Be to, jis laikė, kad pozityvioji diskriminacija ir ją garantuojantys įstatymai prieštarauja Konstitucijai.

## Šaltiniai
Altitude FC (Belizas)

**Altitude Football Club**, o trumpai žinomas kaip **Altitude** – Belizo futbolo klubas iš Mango Kryko (). 

namų rungtynes žaidžia Maiklo Aškrofto vardo stadione (), talpinančiame 2 tūkst. žiūrovų.

## Istorija
2013 m. įkurtas klubas. 2018 m. sezone tapo Banana League nugalėtojais. Nuo 2019–2020 m. sezono rungtyniavo aukščiausioje šalies lygoje. Dėl pandemijos kelis metus čempionatai nevyko arba būdavo nutraukiami. Po pandemijos Altitude tapo vienu pajėgiausių klubų šalyje. 2024–2025 m. sezone pasitraukė iš čempionato.

## Laimėjimai
;  **[[Premier League of Belize]]:**
:  **Čempionai (0)**:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Garsesni žaidėjai
; Futbolininkai, atstovavę Belizo nacionalinei rinktinei
*  Dalton Eiley, gynėjas.
*  Collin Westby, gynėjas.
*  Allan Barillas, gynėjas.
*  Luis Alonzo Torres, saugas.
*  Dellon Torres, saugas.
*  Ashley Torres, puolėjas.

; Užsieniečiai
*  *nežinoma*

## Išnašos

## Nuorodos
* Oficiali klubo svetainė 
* facebook paskyra
* Transfermarkt
* Globalsportsarchive
* CONCACAF svetainė (179)
San Pedro Pirates FC

**San Pedro Pirates Football Club**, o trumpai žinomas kaip **Pirates** – Belizo futbolo klubas iš San Pedro. 

Namų rungtynes žaidžia San Pedro miesto savivaldybės stadione, talpinančiame 2 tūkst. žiūrovų.

## Istorija
2017 m. įkurtas klubas. Nuo 2017–2018 m. sezono rungtyniavo aukščiausioje šalies lygoje.

## Laimėjimai
;  **[[Premier League of Belize]]:**
:  **Čempionai (0)**:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Garsesni žaidėjai
; Futbolininkai, atstovavę Belizo nacionalinei rinktinei
*  Asrel Sutherland, gynėjas.
*  Andir Chi, saugas.
*  Gilroy Thurton, saugas.
*  Horace Ávila, vingeris.

; Užsieniečiai
* 

## Išnašos

## Nuorodos
* facebook paskyra
* Transfermarkt
* Globalsportsarchive
* [ CONCACAF svetainė]
Maxwell Lewis

**Maksvelas Luisas** (, g. ) – JAV krepšininkas. Universitete rungtyniavo Peperdaino „Waves“ komandoje.

## Karjera universitete
Pirmąjį sezoną Peperdaino „Waves“ komandoje žaidė kaip atsarginis žaidėjas ir vidutiniškai pelnė po 11 taškų per rungtynes. 2022 m. vasario 12 d. Luisas patyrė sezoną baigusią riešo traumą.

Antrajame sezone krepšininkas buvo perkeltas į startinį penketą ir vidutiniškai pelnė po 16,6 taško per rungtynes. 2023 m. kovo 20 d. žaidėjas paskelbė, jog dalyvaus 2023 m. NBA naujokų biržoje.

## Profesionali karjera
2023 m. NBA naujokų biržoje Denverio „Nuggets“ pasirinko jį 40-uoju šaukimu, tačiau iš karto iškeitė jo šaukimo teises į Los Andželo „Lakers“ ekipą.

2023 m. liepos 8 d. Luisas pasirašė sutartį su „Lakers“ klubu. 2024 m. gruodžio mėn. išmainytas į Bruklino „Nets“. Birželio 27 d. buvo atleistas.

2025 m. liepos 24 d. sudarė sutartį su Turkijos krepšinio lygos (BSL) klubu Bursos „Tofaş“.

## Statistika

### NBA
#### Reguliarusis sezonas

### Universitetas

|-
| style="text-align:left;"|2021–22
| style="text-align:left;"|Peperdainas
| 21 || 2 || 19.5 || .422 || **.363** || **.804** || 3.2 || 1.2 || **1.1** || .5 || 11.0
|-
| style="text-align:left;"|2022–23
| style="text-align:left;"|Peperdainas
| **31** || **31** || **31.4** || **.468** || .348 || .787 || **5.7** || **2.8** || .8 || **.8** || ** 17.1**
|- class="sortbottom"
| style="text-align:center;" colspan="2"|Karjera
| 52 || 33 || 26.6 || .453 || .354 || .791 || 4.7 || 2.2 || 1.0 || .7 || 14.6
|}

## Išnašos

## Nuorodos
* Maxwell Lewis profilis „Basketball Reference“ 
* Maxwell Lewis NCAA profilis „Sports Reference“
Verdes FC

**Verdes Football Club**, o trumpai žinomas kaip **Verdes** – Belizo futbolo klubas iš San Ignasijaus. 

Namų rungtynes žaidžia Norman Broaster Stadium, talpinančiame 2 tūkst. žiūrovų.

## Istorija
1976 m. įkurtas klubas. Kitados žaidė tuometinėje A lygoje (A-League), Nacionalinėje lygoje, Premjer lygoje.  

Nuo 2013–2014 m. sezono rungtyniavo Premier League of Belize (aukščiausioje šalies lygoje).

## Laimėjimai
;  **[[Premier League of Belize]]:**
:  **Čempionai (7)**: 2008, 2015 (C), 2017 (A), 2019 (A), 2021 (A), 2022 (C) ir 2023 (C)

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Garsesni žaidėjai
; Futbolininkai, atstovavę Belizo nacionalinei rinktinei
*  Woodrow West, vartininkas.
*  Charles Tillett, vartininkas.
*  Everal Trapp, gynėjas.
*  Norman Anderson, saugas.
*  Devon Makin, saugas.
*  Jordy Polanco, saugas.
*  Darrel Myvette, saugas.
*  Eldon Reneau, saugas.
*  Jesse August, saugas.

; Užsieniečiai
*  Joel Burgos;

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt 
* Globalsportsarchive
* CONCACAF svetainė
Wagiya FC

**Wagiya Football Club**, o trumpai žinomas kaip **Wagiya** – Belizo futbolo klubas iš Dangrigos. 

Namų rungtynes žaidžia Karloso Ramoso vardo stadione (), talpinančiame 3,5 tūkst. žiūrovų.

## Istorija
1983 m. įkurtas klubas. Kitados žaidė tuometinėje A lygoje (A-League), Nacionalinėje lygoje, Premjer lygoje. 

Nuo 2014–2015 m. sezono vėl rungtyniavo aukščiausioje šalies lygoje.

## Sezonai
; Pastarųjų metų sezonai

## Laimėjimai
;  **[[Premier League of Belize]]:**
:  **Čempionai (0)**:

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Garsesni žaidėjai
; Futbolininkai, atstovavę Belizo nacionalinei rinktinei
*  Alexander Peters, puolėjas.
*  Carlton Thomas, puolėjas.
*  Ean Lewis, saugas.
*  Pele Martínez, gynėjas.
; Užsieniečiai
* 

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* CONCACAF svetainė (184)
Belmopan FC

**Belmopan Bandits Football Club**, o trumpai žinomas kaip **Bandits** – Belizo futbolo klubas iš Belmopano. 

Namų rungtynes žaidžia Izidoriaus Bytono vardo stadione (), talpinančiame 3 tūkst. žiūrovų.

## Istorija
1986 m. įkurtas klubas. Naudojo **Internacional FC** pavadinimą. 

Nuo 2012–2013 m. sezono rungtyniavo Premier League of Belize (aukščiausioje šalies lygoje).

2024 m. lapkričio mėn. dar kartą pakito klubo pavadinimas: **Belmopan Football Club**.

## Sezonai
; Pastarųjų metų sezonai

## Laimėjimai
;  **[[Premier League of Belize]]:**
:  **Čempionai (9)**: 2012 (A), 2013 (A), 2014 (C), 2014 (A), 2016 (C), 2016 (A), 2017 (C), 2018 (C), 2018 (A).

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Garsesni žaidėjai
; Futbolininkai, atstovavę Belizo nacionalinei rinktinei
*  Charles Tillett, vartininkas.
*  Shane Moody-Orio, vartininkas.
*  Elroy Smith, gynėjas.
*  Ian Gaynair, gynėjas.
*  Tyrone Pandy, gynėjas.
*  Norman Anderson, saugas.
*  Denmark Jr Casey, saugas.
*  Elroy Kuylen, saugas.
*  Jordy Polanco, saugas.
*  Jerome James, puolėjas.

; Užsieniečiai
*  Jerry Palacios, puolėjas;
*  Kervin Johnson, puolėjas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
* [ CONCACAF svetainė]
Port Layola FC

**Port Layola Foot Ball Club**, o trumpai žinomas kaip **Port Layola** – Belizo futbolo klubas iš Belizo miesto. 

## Istorija
2011 m. gruodžio 28 d. įkurtas klubas. Nuo 2022–2023 m. sezono rungtyniavo aukščiausioje šalies lygoje.

## Laimėjimai
;  **[[Premier League of Belize]]:**
:  **Čempionai (0)**:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Garsesni žaidėjai
; Futbolininkai, atstovavę Belizo nacionalinei rinktinei
*  Elroy Smith, gynėjas.
*  Ian Gaynair, gynėjas.
*  Khalil Velasquez, gynėjas.
*  Gilroy Thurton, saugas.
*  Michael Palacio, saugas.
*  Jarret Davis, puolėjas.

; Užsieniečiai
* 

## Išnašos

## Nuorodos
* [ facebook paskyra]
* FASTSCORE 
* Transfermarkt
* Globalsportsarchive
* CONCACAF svetainė (181)